**Zmluva o dielo**

 uzatvorená podľa § 536 a násl. Obchodného zákonníka

 **1. Objednávateľ:**

 Obchodné meno: **Obec Hviezdoslavov**

Sídlo: Hviezdoslavov č.8., 930 41 Hviezdoslavov

 V zastúpení: Marek Lackovič – starosta obce

 IČO: 00305456

 DIČ: 2021151781

 Bank. spojenie: VÚB a.s.

 IBAN: IBAN: SK61 0200 0000 0000 1932 2122

 (ďalej len **„objednávateľ“**)

**2.** **Zhotoviteľ**:

Obchodné meno:

 Sídlo:

 V zastúpení:

IČO:

 DIČ:

 Bank. spojenie:

(ďalej len **„zhotoviteľ“**)

 **I. Všeobecné ustanovenia**

1. Zhotoviteľ sa zaväzuje, že za dojednanú cenu vykoná pre objednávateľa dielo podľa čl. II. tejto zmluvy.
2. Objednávateľ sa zaväzuje dokončené dielo prevziať a za dielo zaplatiť zhotoviteľovi dojednanú cenu podľa článku IV. tejto zmluvy.

**II. Predmet zmluvy**

1. Predmetom tejto zmluvy je záväzok zhotoviteľa vykonať v lehote do 3mesiacov od nadobudnutia účinnosti tejto zmluvy dielo pre objednávateľa, t.j. Projektová dokumentácia pre stavebné povolenie obecnej základnej školy Hviezdoslavov . Zhotoviteľ sa zaväzuje, že predloží potrebné podklady a údaje a zabezpečí náležitú súčinnosť v procese obstarávania na riadne a včasné splnenie diela podľa tejto zmluvy.
2. Rozsah predmetu zmluvy bude v súlade s podrobným opisom predmetu zákazky špecifikovanej v bode č. 4. Výzvy na predkladanie ponúk podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ktorá tvorí prílohu tejto zmluvy.

**III. Cena diela a úhrada**

1. Cena za zhotovenie diela na základe výsledku verejného obstarávania je vo výške:……..
2. Cena diela je vrátane DPH.

**IV. Zmluvné pokuty a náhrada škody**

1. V prípade, že zhotoviteľ nevykoná jednotlivé časti predmetu zmluvy špecifikované v čl. II tejto zmluvy v dohodnutých termínoch, objednávateľ má právo na zmluvnú pokutu vo výške 0,05 % z ceny diela za každý deň omeškania.
2. V prípade omeškania objednávateľa s úhradou platby, zhotoviteľ má právo na úrok z omeškania vo výške 0,05 % z dlžnej sumy za každý deň omeškania.

**V. Spolupôsobenie a súčinnosť**

1. V rámci spolupôsobenia sa objednávateľ na vyzvanie zhotoviteľa zaväzuje v potrebnom rozsahu poskytnúť dostupné podklady pre zhotoviteľa a spoluprácu
2. Spolupôsobenie poskytne objednávateľ najneskoršie do troch (3) dní od jeho vyžiadania, pokiaľ tento termín nie je možné splniť, dohodnú sa zmluvné strany na zmene termínu odovzdania diela.

**VI. Fakturačné a platobné podmienky**

1. Cena za dielo bude zhotoviteľovi uhradená na základe predloženej faktúry po dokončení diela a po prevzatí diela objednávateľom.
2. Vystavená faktúra bude splatná do 30 dní odo dňa jej doručenia objednávateľovi.
3. Zhotoviteľ má právo na úrok z omeškania vo výške 0,05% z dlžnej sumy za každý deň omeškania v prípade, ak objednávateľ neuhradí faktúru v lehote dohodnutej podľa Čl. VII bod 3. tejto zmluvy o dielo.

# **VII. Záverečné ustanovenia**

1. Zhotoviteľ, rovnako ako objednávateľ môže odstúpiť od zmluvy o dielo len v súlade s platnými právnymi predpismi.
2. Zmluva o dielo nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia na webovej stránke objednávateľa.
3. Zmluva o dielo je vyhotovená v 2 rovnopisoch, z ktorých po jednom obdrží zhotoviteľ a objednávateľ.
4. Ostatné vzťahy zmluvných strán sa riadia príslušnými ustanoveniami Obchodného zákonníka a ďalšími platnými právnymi predpismi.
5. Zmluvné strany vyhlasujú, že si túto zmluvu o dielo prečítali, jej obsahu porozumeli a na znak súhlasu ju prostredníctvom oprávnených zástupcov podpísali.
6. Zhotoviteľ je povinný strpieť výkon kontroly/auditu súvisiaceho s plnením tejto zmluvy a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

* Poskytovateľ NFP a ním poverené osoby,
* Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
* Najvyšší kontrolný úrad SR a ním poverené osoby,
* Orgán auditu, jeho spolupracujúce orgány (Úrad vládneho auditu)
* a osoby poverené na výkon kontroly/auditu,
* Splnomocnení zástupcovia Európskej Komisie a Európskeho dvora audítorov,
* Orgán zabezpečujúci ochranu finančných záujmov EÚ,
* Osoby prizvané orgánmi uvedenými v písmenách a) až f) v súlade s príslušnými právnymi predpismi SRa právnymi aktmi EÚ

**Objednávateľ: Zhotoviteľ:**

V ………………...., dňa ..................... V .........................., dňa ......................